

**СТОЛИЧНА ОБЩИНА**



**ДО**

**Д-Р ВАНЯ КАСТРЕВА**

**НАЧАЛНИК НА РУО - СОФИЯ-ГРАД**

На рег. № СОА23-ВК66-1946/17.02.2023 г.

**Относно:** Популяризиране на „Академия за ВИЗИОНЕРИ“ 2023 на Столична община

**УВАЖАЕМА ГОСПОЖО КАСТРЕВА,**

Започва записването за третото издание на „Академия за ВИЗИОНЕРИ“. Инициативата е създадена, за да провокира младите хора в търсенето на по-добри решения за общността. От **1 март 2023 г.** започва записването за „Академия за ВИЗИОНЕРИ“ 2023. Инициативата на Столична община е изцяло безплатна, като право на участие имат младежи на възраст от **15 до 29 г., живеещи на територията на София.**

В рамките на две години Академията обучи над 100 младежи и финансира 10 иновативни проекта в различните направления.

На **1-ви март** стартира записването за участие в „Академия за ВИЗИОНЕРИ“ 2023. Младите хора ще избират между четири направления с ментори, утвърдени специалисти в различните тематични области:

* Изкуство и култура – [Светлана Ломева](https://sofia-da.eu/%D0%B7%D0%B0-%D0%BD%D0%B0%D1%81/%D0%B5%D0%BA%D0%B8%D0%BF/39-%D0%B7%D0%B0-%D0%BD%D0%B0%D1%81/%D0%B5%D0%BA%D0%B8%D0%BF/34-%D1%81%D0%B2%D0%B5%D1%82%D0%BB%D0%B0%D0%BD%D0%B0-%D0%BB%D0%BE%D0%BC%D0%B5%D0%B2%D0%B0,-%D0%B8%D0%B7%D0%BF%D1%8A%D0%BB%D0%BD%D0%B8%D1%82%D0%B5%D0%BB%D0%B5%D0%BD-%D0%B4%D0%B8%D1%80%D0%B5%D0%BA%D1%82%D0%BE%D1%80.html), изпълнителен директор на „Асоциация за развитие на София“
* Опазване на околната среда – [Елица Панайотова](https://bg.wikipedia.org/wiki/%D0%95%D0%BB%D0%B8%D1%86%D0%B0_%D0%9F%D0%B0%D0%BD%D0%B0%D0%B9%D0%BE%D1%82%D0%BE%D0%B2%D0%B0), координатор на проект „Зелена София“
* Наука и иновации – Любов Костова, „Европейска нощ на учените“
* Животни в риск – [Светослав Петров](https://arsofia.com/bg/nie/), Animal Rescue Sofia

Академията предоставя:

* Безплатни мотивационни сесии от утвърдени ментори в четири направления;
* Професионална менторска подкрепа от създаването на проектната идея, през реализацията, до нейното отчитане;
* Практики, лекции и представяне на работещи модели в международен мащаб от водещи експерти;
* Финансиране на проекти в размер до 5 000 лв.;
* Организационна и логистична подкрепа;
* Съдействие при популяризиране на инициативите.

**Записването** е електронно - чрез изпращане на [информационна карта](file:///C:\Users\KAMEN%20Radev\Информационна%20карта.docx) за участие и [декларация за обработване на лични данни](file:///C:\Users\KAMEN%20Radev\декларация%20за%20съгласие%20за%20обработване%20на%20лични%20дании.docx) на [mladi@sofia.bg](mailto:mladi@sofia.bg), а срокът за подаване на формуляра е до **31 март 2023 г.**

**Програмата** предвижда мотивационните срещи с ментори, както и практиките, и лекциите с утвърдени експерти да се проведат от **април до май**, а реализирането на одобрените проекти да се случва от **юни до ноември 2023 г.**

[Пълната информация](https://www.sofia.bg/en/academy-2023/) за третото издание на инициативата е публикувана на [www.sofia.bg](http://www.sofia.bg) – раздел Спорт и младежки дейности – Академия за ВИЗИОНЕРИ 2023.

**УВАЖАЕМА ГОСПОЖО КАСТРЕВА,**

Моля за популяризиране на Академията сред учениците в средните училища на територията на София.

**Приложение:**



**С уважение,**



Съгласувал чрез АИССО: Десислава Темелкова, директор на дирекция „Спорт и младежки дейности“

Съгласувал чрез АИСОО: Мария Гончева, началник на отдел „Младежки дейности“

Изготвил чрез АИССО: Надежда Герова, гл. експерт, отдел „Младежки дейности“